20. 2. 87 De Europæiske Fællesskabers Tidende Nr. L 51/1 I (Retsakter hvis offentliggørelse er obligatorisk) RÅDETS FORORDNING (EØF) Nr. 499/87 af 16. februar 1987 om undtagelse fra definitionen af »varer med oprindelsesstatus« for at tage hensyn til Saint-Pierre-et-Miquelons særlige situation for så vidt angår visse fiskerivarer RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Den franske regering har på Saint-Pierre-et-Miquelons vegne anmodet om en undtagelse fra oprindelsesreglerne for at tage hensyn til dette territoriums særlige problemer for så vidt angår visse fiskerivarer som forarbejdes der; Saint-Pierre-et-Miquelon udgjorde indtil den 30. juni 1986 en del af Fællesskabets toldområde ; territoriets handel var indtil nævnte dato omfattet af toldunionens bestemmelser om frie varebevægelser ; Rådets afgørelse 86/283/EØF af 30. juni 1986 om de oversøiske landes og territoriers associering med Det europæiske økonomiske Fællesskab (1) har siden den 1. juli 1986 fundet anvendelse på Saint-Pierre-et-Miquelon ; i bilag II til nævnte afgørelse fastlægges de oprindelses- regler, der gælder i præferencesamhandelen mellem de oversøiske lande og territorier og Fællesskabet ; i henhold til disse regler skal der benyttes fisk med oprindelsessta- tus ; sådanne fisk kan for tiden ikke fremskaffes af forar- bejdningsindustrien i Saint-Pierre-et-Miquelon ; i artikel 28 i nævnte bilag fastsættes de betingelser som skal være opfyldt, for at der kan indrømmes en undta- gelse ; disse betingelser er opfyldt, idet Saint-Pierre-et- Miquelons geografiske beliggenhed ikke gør det muligt at benytte råvarer, der fuldt ud hidrører fra eller er forar- bejdet i andre oversøiske lande og territorier, i AVS- staterne eller i Fællesskabet, og anvendelsen af oprindel- ()) EFT nr. L 175 af 1. 7. 1986, s. 1. sesreglerne ville forhindre en eksisterende industri i fortsat at udføre sin produktion til Fællesskabet — UDSTEDT FØLGENDE FORORDNING : Artikel 1 Uanset oprindelsesreglerne i bilag II til afgørelse 86/283/ EØF anses de i bilaget til denne forordning anførte fiske- rivarer, som er fremstillet i Saint-Pierre-et-Miquelon af fisk og krebsdyr uden oprindelsesstatus, for at have oprin- delse i Saint-Pierre-et-Miquelon på de i denne forordning fastsatte betingelser. Artikel 2 Den i artikel I omhandlede undtagelse gælder for en total årlig mængde på 740 tons af de i bilaget anførte færdig- varer, som udføres fra Saint-Pierre-et-Miquelon fra 1. december 1986 til 30. november 1989. Artikel 3 Saint-Pierre-et-Miquelons  kompetente  myndigheder gennemfører en mængdemæssig kontrol med den i artikel 2 omhandlede udførsel og tilsender hvert kvartal Kommissionen en opgørelse over de mængder, for hvilke der er udstedt varecertifikater EUR 1 i medfør af denne forordning. Artikel 4 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. december 1986.